|  |
| --- |
| Қазақстан Республикасы Қаржы министрінің2020 жылғы 20 желтоқсандағы№ 1214 бұйрығына |
| 10-қосымша |

Қазақстан Республикасы

Премьер-Министрінің

бірінші орынбасары – Қазақстан Республикасының Қаржы Министрінің

2020 жылғы 20 қаңтардағы

№ 39 бұйрығына 83-қосымша

**«Жеке табыс салығы бойынша декларация (240.00-нысан)» салық есептілігін жасау қағидалары**

**1-тарау. Жалпы ережелер**

1. Осы «Жеке табыс салығы бойынша декларация (240.00-нысан)» салық есептілігін жасау қағидалары (бұдан әрі – Қағидалар) «Салық және бюджетке төленетін басқа да міндетті төлемдер туралы» 2017 жылғы 25 желтоқсандағы Қазақстан Республикасының Кодексіне (бұдан әрі – Салық кодексі) сәйкес әзірленді және Жеке табыс салығын (бұдан әрі – ЖТС) есептеуге арналған «Жеке табыс салығы бойынша декларация» салық есептілігінің нысанын (бұдан әрі – декларация) жасау тәртібін айқындайды. Декларацияны:

мүліктік кіріс, оның ішінде Қазақстан Республикасының шегінен тыс жерлерде орналасқан мүлікті өткізуден кіріс, сондай-ақ басқа да кірістер алған;

Қазақстан Республикасының шегінен тыс жерлердегі көздерден кірістер алған;

резидент-еңбекші көшіп келуші;

жеке практикамен айналысатын;

активтері мен міндеттемелері туралы декларацияны табыс ету бойынша міндеттеме туындайтын жеке тұлғаларды қоспағанда, Қазақстан Республикасынан тыс жерлердегі шетелдік банктердегі банк шоттарында ақшасы бар жеке тұлғаларға (СЕН 250.00);

активтері мен міндеттемелері туралы декларацияны ұсыну бойынша міндеттемесі туындайтын жеке тұлғаларды қоспағанда, Қазақстан Республикасынан тыс жерлерде тіркелген заңды тұлғаның меншік құқығында жылжымайтын мүлкі, бағалы қағаздары, жарғылық капиталына қатысу үлесі бар (СЕН 250.00)

Салық кодексінің 19-бөліміне сәйкес бейрезидент жеке тұлғалар толтырады.

2. Декларация Салық кодексінің 659-бабына, 8 және 9-бөлімдеріне,
204 және 205-баптарына, 19-бөліміне сәйкес жасалады. Декларация декларацияның өзінен (240.00-нысан) және салықтық міндеттеменің есептелуі туралы ақпараттарды егжей-тегжейлі көрсетуге арналған оған қосымшалардан
(240.01-ден 240.04-ке дейінгі нысандар) тұрады.

3. Декларацияны толтыру кезінде түзетуге, өшіруге және тазалауға жол берілмейді.

4. Көрсеткіштер болмаған кезде тиісті торкөздері толтырылмайды.

5. Декларацияға қосымшалар декларациядағы тиісті көрсеткіштерді ашып көрсетуді талап ететін жолдарды толтыру кезінде міндетті тәртіпте жасалады.

6. Декларацияға қосымшалар оларда көрсетілуі тиіс деректер болмаған кезде жасалмайды.

7. Декларацияға қосымшалардың парағында бар жолдардағы көрсеткіштердің саны асып кеткен жағдайда, декларацияға қосымшаның осындай парағы қосымша толтырылады.

8. Осы Қағидаларда мынадай арифметикалық белгілер қолданылады: «+» – қосу, «–» – алу, «х» – көбейту, «/» – бөлу, «=» – тең.

9. Сомалардың теріс мәндері декларацияның тиісті жолының (бағанының) бірінші сол жақтағы торкөзінде «–» белгісімен белгіленеді.

10. Декларацияны жасау кезінде:

1) қағаз жеткізгіште – қара немесе көк сиялы қаламмен немесе қаламұшпен, баспаханалық бас әріптермен немесе баспа құрылғысын пайдалана отырып толтырылады;

2) электрондық нысанда – Салық кодексінің 208-бабына сәйкес толтырылады.

11. Салық төлеуші (салық агенті) декларацияны Салық кодексінің
204-бабының 2-тармағына сәйкес қағаз және (немесе) электрондық жеткізгіштерде қазақ және (немесе) орыс тілдерінде жасайды, қол қояды, (Қазақстан Республикасының заңнамасында белгіленген жағдайларда мөрмен не электрондық цифрлық қолтаңбамен) куәландырады.

12. Декларацияны табыс ету кезінде:

1) келу тәртібінде қағаз жеткізгіште – екі данада жасалады, бір данасы декларацияны қабылдаған мемлекеттік кірістер органы қызметкерінің тегі, аты, әкесінің атын (болған кезде) мен қойылған қолы және мөр (мөртабан) бедері белгісімен салық төлеушіге (салық агентіне) қайтарылады.

2) пошта арқылы хабарламасы бар тапсырыс хатпен қағаз жеткізгіште
– салық төлеуші (салық агенті) пошта немесе өзге байланыс ұйымының хабарламасын алады;

3) ақпараттарды компьютерлік өңдеуге жол беретін электрондық нысанда – салық төлеуші (салық агенті) мемлекеттік кірістер органдарының салық есептілігін қабылдау жүйесінің салық есептілігінің қабылданғаны немесе қабылданбағандығы туралы хабарлама алады.

13. Қосымшалардың «Салық төлеуші туралы жалпы ақпарат» деген бөлімдерінде декларацияның «Салық төлеуші туралы жалпы ақпарат» деген бөлімінде көрсетілген тиісті деректерді көрсетеді.

**2-тарау. Декларацияны толтыру бойынша түсіндірме (240.00-нысан)**

14. «Салық төлеуші туралы жалпы ақпарат» деген бөлімде салық төлеуші мынадай деректерді:

1) салық төлеушінің жеке сәйкестендіру нөмірін (бұдан әрі – ЖСН). Салықтық міндеттемені сенімгерлікпен басқарушы орындаған кезде жолда сенімгерлікпен басқарушының ЖСН көрсетіледі;

2) салық есептілігі табыс етілетін салық кезеңі (айы, жылы) – декларация табыс етілетін есепті салық кезеңін көрсетеді (араб цифрымен көрсетіледі).

Декларацияны табыс ету үшін салық кезеңі салық жылы болып табылады. Егер салық кезеңінің ұзақтығы күнтізбелік жылдан аз болса, онда «ай» деген торкөзде декларация табыс етілетін айлар саны көрсетіледі, ал «жыл» деген торкөзде ағымдағы салық жылы көрсетіледі;

Егер кезеңінің ұзақтығы толық күнтізбелік жылды құраса, онда «ай» деген торкөз толтырылмайды, ал «жыл» деген торкөзде декларация табыс етілетін ағымдағы салық жылы көрсетіледі;

3) жеке басын куәландыратын құжаттарға сәйкес салық төлеуші - жеке тұлғаның тегі, аты, әкесінің аты (болған кезде);

4) декларацияның түрі.

Тиісті торкөздер декларацияны Салық кодексінің 206-бабында көрсетілген салық есептілігінің түрлеріне жатқызу ескеріле отырып белгіленеді;

5) хабарламаның нөмірі мен күні.

Жолдар Салық кодексінің 206-бабы 3-тармағының 4) тармақшасында көзделген декларация түрі табыс етілген жағдайда толтырылады;

6) Салық кодексінің 363-бабына сәйкес салық төлеушінің жекелеген санаттары.

Торкөздер, егер салық төлеуші А, B, C, D және E жолдарында көрсетілген санаттардың біріне жатқан жағдайда белгіленеді:

А – мүліктік және басқа кірістер алған жеке тұлға (резидент-еңбекші көшіп келушіні қоспағанда);

В – резидент-еңбекші көшіп келуші;

С – жеке практикамен айналасатын адам;

D – Қазақстан Республикасының шегінен тыс жерлерде орналасқан шетел банктердегі банктік шоттарда ақшасы бар жеке тұлға;

Е – Қазақстан Республикасының шегінен тыс жерлерде орналасқан мүлігі бар жеке тұлға;

7) резиденттік белгісі.

Қазақстан Республикасының резидент және бейрезидент жеке тұлғалары толтырады, бұл ретте:

А торкөзін Қазақстан Республикасының азаматы, шетелдік немесе Қазақстан Республикасының резиденті болып табылатын азаматтығы жоқ адам белгілейді;

В торкөзін шетелдік тұлға немесе Қазақстан Республикасының бейрезиденті болып табылатын азаматтығы жоқ адам белгілейді;

8) азаматтық белгісі.

А торкөзінде осы Қағидалардың 33-тармағына сәйкес Қазақстан Республикасы азаматының және Қазақстан Республикасының резиденті болып табылатын шетелдіктің азаматтық елінің коды көрсетіледі;

В торкөзін Қазақстан Республикасының резиденті болып табылатын азаматтығы жоқ адам белгілейді;

9) Қазақстан Республикасында бейрезиденттің жұмыстарды орындау, қызметтерді көрсету кезеңі.

Егер декларацияны бейрезидент жасаған жағдайда толтырылады, бұл ретте:

А жолында Салық кодексінің 220-бабына сәйкес айқындалатын бейрезиденттің Қазақстан Республикасында жұмыстар орындауды, қызметтер көрсетуді бастаған күні көрсетіледі;

В жолында оларға сәйкес Қазақстан Республикасында жұмыстар орындалатын, қызметтер көрсетілетін бейрезидент жасасқан бір немесе бірнеше келісімшарттар (шарттар, келісімдер) бойынша бейрезидент Қазақстан Республикасында жұмыстарды орындаудың, қызмет көрсетудің іс жүзінде аяқталған күні көрсетіледі. Бұл жол бейрезиденттің Қазақстан Республикасында жұмыстар орындауды, қызметтер көрсетуді іс жүзінде (түпкілікті) аяқтағаннан кейін толтырылады. Егер есепті салық кезеңі ішінде жұмыстар, қызметтер аяқталмаған жағдайда бұл жол толтырылмайды;

10) резиденттік елінің коды және салықтық тіркеу нөмірі.

Егер декларацияны Қазақстан Республикасының бейрезиденті жасаған жағдайда толтырылады, бұл ретте:

А жолында осы Қағидалардың 33-тармағына сәйкес бейрезиденттің резиденттік елінің коды көрсетіледі;

В жолында бейрезиденттің резиденттік еліндегі салықтық тіркеу нөмірі көрсетіледі;

11) табыс етілген қосымшалар.

Табыс етілген қосымшалардың тиісті торкөздері белгіленеді.

15. «Мүліктік және басқа да кірістер (резидент-еңбекші көшіп келушінің кірісін қоспағанда)» деген бөлімде «Салық төлеуші туралы жалпы ақпарат» деген бөлімдегі 6А торкөзін белгілеген жеке тұлға толтырады:

1) 240.00.001-жолы Қазақстан Республикасында және шегінен тыс жерлерден алған мүліктік кірістің, оның ішінде Қазақстан Республикасының шегінен тыс жерлерде орналасқан мүлікті өткізуден түскен кірістің сомаларын көрсетуге арналған. Бұл жол 00.001 I, 240.00.001 II, 240.00.001 III, 240.00.001 IV, 240.00.001 V, 240.00.001 VI жолдарының сомасы ретінде айқындалады (240.00.001 I + 240.00.001 II + 240.00.001 III + 240.00.001 IV + 240.00.001 V+ 240.00.001 VI).

240.00.001 I А жолында салық кодексінің 331-бабында көрсетілген Қазақстан Республикасындағы мүлікті өткізуден түскен табыс көрсетіледі;

240.00.001 I В жолында салық кодексінің 332-бабына сәйкес Қазақстан Республикасынан тыс көздерден алынған мүлікті өткізуден түскен табыс көрсетіледі.

Бұл ретте 240.00.001 I B жолына «2060» табыс түрлерінің кодтарына сәйкес келетін 240.02 нысаны F жолының жиынтық мәні көшіріледі, 240.00.001 II жолына «2140» табыс түрлерінің кодтарына сәйкес келетін 240.02 нысаны F бағаны жолының жиынтық мәні де көшіріледі»;

240.00.001 II жолында салық кодексінің 333-бабында көрсетілген жарғылық капиталға салым ретінде мүлікті (ақшадан басқа) беру кезінде құн өсімінен түсетін кіріс көрсетіледі;

240.00.001 III жолында салық агенттері болып табылмайтын тұлғаларға мүлікті мүліктік жалдауға (жалға алуға) беруден дара кәсіпкер болып табылмайтын жеке тұлғаның алған табысы көрсетіледі;

240.00.001 IV жолында салық кодексінің 331-бабында көрсетілген Қазақстан Республикасындағы мүлікті өткізуден түскен табыс көрсетіледі;

240.00.001 V жолында талап ету құқығын, оның ішінде тұрғын үй құрылысына үлестік қатысу туралы шарт бойынша тұрғын үйдегі (ғимараттағы) үлесін басқаға беруден түсетін кіріс көрсетіледі;

240.00.001 VI жолында шағын бизнес субъектілері үшін не шаруа немесе фермер қожалықтары үшін арнаулы салық режимін қолданатын дара кәсіпкердің салық кодексінің 334-бабында көрсетілген өзге де активтерін өткізу кезінде құн өсімінен түсетін кіріс көрсетіледі.

2) 240.00.002 жолы еңбекші көшіп келуші-резидент алған кірістерді қоспағанда, басқа да кірістердің сомасын көрсетуге арналған (240.00.002 I, 240.00.002 II және 240.00.002 III, 240.00.002 IV, 240.00.002 V және 00.002 VI жолдарының сомасынан кем болмауы тиіс), оның ішінде:

240.00.002 I жолы Салық кодексінің 322-338-баптарына сәйкес айқындалатын шетелдік көздерден есепті салық кезеңінде алынған немесе алынуға жататын кірістер сомасын көрсетуге арналған. Бұл жолға «2060», «2140» табыс түрлерінің кодтарына сәйкес келетін жолдарды қоспағанда, 240.02-нысаны F бағаны жолдарының жиынтық мәндері көшіріледі»:

240.00.002 I A жолы есепті салық кезеңінде шетелдік көздерден алынған немесе алынуға жататын еңбек (ұжымдық) шарттары бойынша кірістер сомасын көрсетуге арналған;

240.00.002 I B жолы шетелдік көздерден есепті салық кезеңінде алынған немесе алынуға жататын, нысанасы қызметтер көрсету, Жұмыстарды орындау болып табылатын азаматтық-құқықтық сипаттағы шарттар бойынша кірістер сомасын көрсетуге арналған;

240.00.002 I С жолы есепті салық кезеңінде шетелдік көздерден алынған немесе алуға жататын ұтыстар түріндегі кірістер сомасын көрсетуге арналған;

240.00.002 I D жолы есепті салық кезеңінде шетелдік көздерден алынған немесе алынуға жататын дивидендтер түріндегі кірістер сомасын көрсетуге арналған;

240.00.002 I E жолы есепті салық кезеңінде шетелдік көздерден алынған немесе алынуға жататын сыйақы түріндегі кірістер сомасын көрсетуге арналған;

240.00.002 I F жолы есепті салық кезеңінде шетелдік көздерден алынған немесе алынуға жататын стипендия түріндегі кірістер сомасын көрсетуге арналған;

240.00.002 I G жолы есепті салық кезеңінде шетелдік көздерден алынған немесе алынуға жататын сақтандыру төлемдері түріндегі кірістер сомасын көрсетуге арналған;

240.00.002 I H жолы есепті салық кезеңінде шетелдік көздерден алынған немесе алынуға жататын зейнетақы төлемдері түріндегі кірістер сомасын көрсетуге арналған;

240.00.002 I I жолы есепті салық кезеңінде шетелдік көздерден алынған немесе алынуға жататын 240.00.002 I A - 240.00.002 I Н бағандарында көрсетілмеген басқа да сомаларды көрсетуге арналған;

240.00.002 ІІ жолы Салық кодексінің 357-бабының 1-тармағына сәйкес үй жұмыскерлерінің салық агентінен алмаған кірісінің сомаларын көрсетуге арналған;

240.00.002 ІІІ жолы Салық кодексінің 363-бабы 1-тармағының 6) және 7) тармақшаларына сәйкес еңбек шарттары (келісімшарттары) және (немесе) азаматтық-құқықтық сипаттағы шарттар бойынша Қазақстан Республикасының азаматтары алған кірістердің сомаларын көрсетуге арналған;

240.00.002 ІV жолы кәсіби медиаторларды қоспағанда, медиаторлардың Салық кодексінің 357-бабы 1-тармағына сәйкес салық агенттері болып табылмайтын тұлғалардан алған кірістерінің сомаларын көрсетуге арналған;

240.00.002 V Салық кодексінің 357-бабы 1-тармағына
сәйкес Қазақстан Республикасының заңнамасына сәйкес шаруашылық бойынша есепке алу кітабында есепке алынған жеке қосалқы шаруашылықтан түсетін, салық салуға жататын, жеке қосалқы шаруашылықпен айналысатын тұлғаның салық агентіне дұрыс емес мәліметтерді ұсынуына байланысты төлем көзінен жеке табыс салығын ұстап қалу жүргізілмеген кірістер сомаларын көрсетуге арналған;

240.00.002 VI жолы Салық кодексінің 338, 644-баптарына сәйкес Қазақстан Республикасындағы көздерден шетелдіктен немесе азаматтығы жоқ адамнан алған өзге де кірістер сомаларын көрсетуге арналған;

3) 240.00.003-жол Салық кодексінің 297 және 340-баптарына сәйкес айқындалған бақыланатын шетелдік компаниялардың (бұдан әрі – БШК) және бақыланатын шетелдік компаниялардың тұрақты мекемелерінің
(бұдан әрі – БШК ТМ) жиынтық пайдасын көрсетуге арналған. Осы жолға 240.04-нысанның J бағанының қорытынды мәні көшіріледі;

16. «Мүліктік және басқа да кірістерден жеке табыс салығын есептеу (резидент-еңбекші көшіп келушінің кірісін қоспағанда)» деген бөлімде:

* 1. 240.00.004-жолы 240.00.001, 240.00.002 және 240.00.003 (240.00.001 + 240.00.002 + 240.00.003) жолдардың сомасы ретінде айқындалатын, салық салуға жататын кірістердің қорытынды сомаларын көрсетуге арналған;
	2. 240.00.005 жолы кірістерді түзетудің жалпы сомасын көрсетуге арналған;

240.00.005 I жолы Салық кодексінің 341-бабына сәйкес Қазақстан Республикасында салық салуға жататын кірістерден алып тасталған кірістерді және олардың сомаларын көрсетуге арналған;

240.00.005 II жолы Салық кодексінің 654-бабына сәйкес Қазақстан Республикасында салық салуға жататын кірістерден алып тасталған кірістерді және олардың сомаларын көрсетуге арналған;

240.00.005 III жолы халықаралық шарттарға сәйкес Қазақстан Республикасында салық салуға жатпайтын кірістер сомасын көрсетуге арналған. Бұл жолға 240.03-нысанның Е бағанында көрсетілген жиынтық сома көшіріледі;

240.00.005 IV жолы "АХҚО туралы" Қазақстан Республикасы Конституциялық Заңының 6-бабының 7-тармағына сәйкес босатылатын кірістер сомасын көрсетуге арналған»;

3) 240.00.006 жолы, егер мұндай шегерімдер төлем көзінен салық салынатын табысты айқындау кезінде жүргізілмеген жағдайда, Салық кодексінің 342-бабына сәйкес салық шегерімдерінің сомасын көрсетуге арналған, оның ішінде:

240.00.006 I жолы стандартты салық шегерімдері мен олардың сомаларын көрсетуге арналған;

240.00.006 II жолы басқа да салық шегерімдерін және олардың сомаларын көрсетуге арналған;

4) 240.00.007-жол Салық кодексінің 357-бабы 1-тармағына сәйкес айқындалатын салық салуға жататын кірістердің сомасын көрсетуге арналған (240.00.005 – 240.00.006 – 240.00.007);

5) 240.00.008-жол есептелген ЖТС сомасын көрсетуге арналған;

6) 240.00.009-жол Салық кодексінің 359-бабы 1-тармағына сәйкес айқындалатын шетелдегі көздерден алынған кірісінен есепке жатқызылған шетелдік салықтың сомасын көрсетуге арналған. Бұл жолға 240.02-нысанының G бағанының қорытынды мәні көшіріледі;

7) 240.00.010-жол Салық кодексінің 359-бабы 2-тармағына сәйкес айқындалатын БШК-ның және БШК ТМ-ның қаржылық пайдасынан есепке жатқызылған шетелдік салықтың сомасын көрсетуге арналған. Бұл жолға 240.04-нысанның K бағанының қорытынды мәні көшіріледі;

8) 240.00.011-жол Салық кодексінің 358-бабы 6-тармағының 1) немесе 2) тармақшаларына сәйкес салық кезеңінде Қазақстан Республикасындағы төлем көзінен ұсталған корпоративтік табыс салығының немесе Қазақстан Республикасындағы көздерден БШК-ның салық салынатын кірісіне төленген корпоративтік табыс салығының сомаларын көрсетуге арналған. Бұл жолға 240.04-нысанның M бағанының қорытынды мәні көшіріледі;

9) 240.00.012-жолы 240.00.008, 240.00.009, 240.00.010 и 240.00.011 (240.00.008 – 240.00.009 – 240.00.010 – 240.00.011) жолдарының айырмасы ретінде айқындалатын, мүліктік және басқа да кірістер бойынша салық кезеңі үшін төленуге жататын ЖТС сомасын көрсетуге арналған;

10) 240.00.013-жолда жеке тұлғаның орналасқан жері бойынша аудандық маңызы бар қаланың, ауылдың, кенттің, ауылдық округтiң әкім аппаратының бизнес-сәйкестендіру нөмірі (бұдан әрі – БСН) көрсетіледі.

17. «Резидент-еңбекші көшіп келуші кірісінен жеке табыс салығын есептеу» деген бөлімде «Салық төлеуші туралы жалпы ақпарат» деген бөлімдегі 6В торкөзін белгілеген жеке тұлға толтырады:

1) 240.00.014-жол Салық кодексінің 360-бабына сәйкес есепті салық кезеңі үшін еңбекші көшіп келуші алған салық салуға жататын кірістердің жалпы сомасын көрсетуге арналған;

2) 240.00.015-жол жеке тұлғада еңбек қызметін жүзеге асыруға шетел қызметкеріне рұқсатта көрсетілген ай сайын тиісті кезеңде орындалған жұмысқа (көрсетілген қызметке) есептелген республикалық бюджет туралы заңда белгiленген және тиiстi қаржы жылының 1 қаңтарына қолданыста болатын ең төменгі жалақының мөлшері түріндегі салық шегерімінің сомасын көрсетуге арналған;

3) 240.00.016-жолы 240.00.014 және 240.00.015 (240.00.014 – 240.00.015) жолдарының айырмасы ретінде айқындалған резидент-еңбекші көшіп келуші кірістерінің салық салынатын сомасын көрсетуге арналған;

4) 240.00.017-жолы 240.00.016 (240.00.016\*10 %) жолына 10% мөлшерлеме бойынша айқындалатын, есептелген ЖТС-тың сомасын көрсетуге арналған;

5) 240.00.018-жолы резидент-еңбекші көшіп келуші ай сайын орындаған жұмысқа (көрсеткен қызметке) республикалық бюджет туралы заңда белгiленген және тиiстi қаржы жылының 1 қаңтарына қолданыста болатын ең төменгі жалақының 2 еселенген мөлшерінде есептелген ЖТС бойынша резидент-еңбекші көшіп келушінің алдын ала төленген төлемін көрсетуге арналған;

6) 240.00.019-жолы 240.00.017 және 240.00.018 (240.00.017 – 240.00.018) жолдарының айырмасы ретінде айқындалатын, резидент-еңбекші көшіп келушінің кірістері бойынша салық кезеңі үшін төлеуге жататын ЖТС-тың сомасын көрсетуге арналған;

7) 240.00.020-жолда жеке тұлғаның орналасқан жері бойынша аудандық маңызы бар қаланың, ауылдың, кенттің, ауылдық округтiң әкім аппаратының БСН көрсетіледі.

18. «Жеке практикамен айналысатын адамның кірістерінен салықты есептеу» деген бөлімді «Салық төлеуші туралы жалпы ақпарат» деген бөлімде
6 С торкөздерін белгілеген тұлғалар толтырады.

Бұл бөлімде:

1. 240.00.021-жол салық кезеңі ішінде жеке практикамен айналысатын адамның алған кірістерінің сомасын көрсетуге арналған. Бұл жолда
240.01-нысанының 01 В жолында көрсетілген қорытынды сома көшіріледі;
2. 240.00.022-жол салық кезеңі үшін есептелген ЖТС сомасын көрсетуге арналған. Бұл жолға 240.01-нысанының 02 В жолында көрсетілген қорытынды сома көшіріледі.

19. «Қазақстан Республикасының шегінен тыс жерлерде орналасқан шетел банктеріндегі банктік шоттарындағы ақшалар» деген бөлімді
«Салық төлеуші туралы жалпы ақпарат» деген бөлімдегі 6 D торкөзін белгілеген тұлға толтырады:

1) 240.00.023 А жолы ақшасы бар жеке тұлғаның, Қазақстан Республикасының шегінен тыс жерлерде орналасқан шетел банктерінің атауын көрсетуге арналған;

2) 240.00.023 В жолы осы Қағидалардың 33-тармағына сәйкес А бағанында көрсетілген шетел банкінің құрылған (тіркелген) елінің кодын көрсетуге арналған;

3) 240.00.023 С жолы осы Қағидалардың 32-тармағына сәйкес жеке тұлғалардың ақшасы орналасқан, Қазақстан Республикасының шегінен тыс жерлерде орналасқан шетел банктеріндегі валюта кодын көрсетуге арналған;

4) 240.00.023 D жолы Қазақстан Республикасының шегінен тыс жерлерде орналасқан шетел банктерінің банктік шоттарындағы ақша сомасын көрсетуге арналған.

20. «Қазақстан Республикасының шегінен тыс жерлерде орналасқан мүліктер» деген бөлімін «Салық төлеуші туралы жалпы ақпарат» деген бөлімдегі 6 E торкөзін белгілеген жеке тұлғалар толтырады:

* 1. 240.00.024 А жолы Қазақстан Республикасының шегінен тыс жерлерде орналасқан меншік құқығындағы мүліктердің түрін көрсетуге арналған (тұрғын және тұрғын жай емес ғимарат пен үй-жайлар, оның ішінде пәтер, үй, гараж, саяжай құрылысы, жер учаскелері, бағалы қағаздар, заңды тұлғадағы қатысу үлесі);
	2. 240.00.024 В жолы осы Қағидалардың 33-тармағына сәйкес салық төлеушінің меншік құқығындағы жылжымайтын мүлік, сондай-ақ заңды тұлға, бағалы қағаздар, қатысу үлесі орналасқан елдің кодын көрсетуге арналған;

240.00.024 B жолы:

жылжымайтын мүлік бойынша – құқық белгілейтін құжаттарға сәйкес меншік құқығындағы жылжымайтын мүліктің кадастрлық нөмірін немесе шет мемлекетінің заңнамасына сәйкес Қазақстан Республикасының шегінен тыс жерлерде орналасқан жылжымайтын мүліктің тіркеу нөмірін;

бағалы қағаздар – шет мемлекеттiң заңнамасына сәйкес бағалы қағаздар эмиссиясының сәйкестендіру нөмірін немесе басқа да нөмірін;

заңды тұлғадағы қатысу үлесі – қатысу үлесі бар Қазақстан Республикасының шегінен тыс жерлерде тіркелген адамның сәйкестендіру нөмірін көрсетуге арналған;

* 1. 240.00.024 D жолы:

жылжымайтын мүлікке – меншік құқығындағы жылжымайтын мүліктің, оның ішінде Қазақстан Республикасының шегінен тыс жерлерде орналасқан жерін (мекенжайын);

бағалы қағаздар – бағалы қағаздарды шығарған адамның орналасқан жерін (мекенжайын);

заңды тұлғадағы қатысу үлесі – мұндай қатысу үлесінің мөлшерін пайызда көрсете отырып, қатысу үлесі салық төлеушіге тиесілі адамның орналасқан жерін (мекенжайын) көрсетуге арналған.

21. «Салық төлеушінің жауапкершілігі» деген бөлімде:

1) «Салық төлеушінің тегі, аты, әкесінің аты (болған кезде)» деген ашықжолда жеке басын куәландыратын құжаттарға сәйкес салық төлеушінің тегі, аты, әкесінің аты (болған кезде) көрсетіледі;

2) декларацияның тапсырылған күні – декларацияның мемлекеттік кірістер органына табыс етілген күні;

3) мемлекеттік кірістер органының коды – салық төлеушінің орналасқан (тұрғылықты) жері бойынша мемлекеттік кірістер органының коды;

4) «Декларацияны қабылдаған лауазымды тұлғаның тегі, аты, әкесінің аты (болған кезде)» деген ашықжолда декларацияны қабылдаған мемлекеттік кірістер органы қызметкерінің тегі, аты, әкесінің аты (болған кезде) көрсетіледі;

5) декларацияның қабылданған күні – Салық кодексінің 209-бабы
2-тармағына сәйкес декларацияның табыс етілген күні;

6) құжаттың кіріс нөмірі – мемлекеттік кірістер органы берген декларацияның тіркеу нөмірі;

7) пошта штемпелінің күні – пошта немесе өзге байланыс ұйымы қойған пошта штемпелінің күні көрсетіледі.

Осы тармақтың 4), 5), 6) және 7) тармақшаларын декларацияны қағаз жеткізгіште қабылдаған мемлекеттік кірістер органының қызметкері толтырады.

**3-тарау. Жеке практикамен айналысатын адамның кірісі − 240.01-нысанын толтыру бойынша түсіндірме**

22. Бұл нысан Қазақстан Республикасының шегінен тыс жерлердегі көздерден алынған кірістердің осыған ұқсас түрлерін қоспағанда, Салық кодексінің 336-бабына сәйкес айқындалатын кірістерді жеке практикамен айналысатын адамның көрсетуіне арналған және «Салық төлеуші туралы жалпы ақпарат» деген бөлімде 6 С торкөзін белгілеген тұлғалар толтырады.

«Салық төлеуші туралы жалпы ақпарат» деген бөлімде салық төлеуші мынадай деректерді:

1) 1-жолда ЖСН – салық төлеушінің жеке сәйкестендіру нөмірі көрсетіледі. Салықтық міндеттемені сенімгерлікпен басқарушы орындаған кезде жолда сенімгерлікпен басқарушының жеке сәйкестендіру нөмірі көрсетіледі;

2) 2-жолда салық есептілігі табыс етілетін салық кезеңі (айы, жылы) – декларация табыс етілетін есепті салық кезеңі көрсетіледі (араб цифрымен көрсетіледі).

Декларацияны табыс ету үшін салық кезеңі салық жылы болып табылады. Егер салық кезеңінің ұзақтығы күнтізбелік жылдан аз болса, онда «ай» деген торкөзде декларация табыс етілетін айлар саны көрсетіледі, ал «жыл» деген торкөзде ағымдағы салық жылы көрсетіледі;

Егер кезеңінің ұзақтығы толық күнтізбелік жылды құраса, онда «ай» деген торкөз толтырылмайды, ал «жыл» деген торкөзде декларация табыс етілетін салық жылы көрсетіледі;

3) 3-жолда жеке тұлғаның орналасқан жері бойынша аудандық маңызы бар қаланың, ауылдың, кенттің, ауылдық округтiң әкім аппаратының бизнес-сәйкестендіру нөмірін көрсетеді;

4) 4-жолда салық төлеушінің санаты көрсетіледі: жекеше нотариус, жеке сот орындаушы, адвокат және кәсіби модератор.

23. «Кірістердің барлығы» деген бөлімде:

01 В жолы салық кезеңі үшін, оның ішінде салық кезеңінің әрбір айы үшін жеке практикамен айналысатын адамның алған кірістер сомаларын көрсетуге арналған.

24. «Бюджетке төленуі тиіс жеке табыс салығы сомасының барлығы» деген бөлімде:

02 В жолы салық кезеңі үшін, оның ішінде салық кезеңінің әрбір айы үшін жеке практикамен айналысатын адамның бюджетке төлеуі тиіс жеке табыс салығының сомасын көрсетуге арналған.

**4-тарау. Шетелдегі көздерден алынған кірістер, шетелдік салықтың төленген және есепке жатқызу сомасы − 240.02-нысанын толтыру бойынша түсіндірме**

25. Бұл нысан шет мемлекеттердегі көздерден алынған кірістерді, оның ішінде жеңілдікті салық салынатын елдердегі көздерден алынған кірістерді, сондай-ақ Салық кодексінің 8-бөліміне сәйкес шетелдік салықтың төленген және есепке жатқызу сомасын айқындауға арналған. Бұл қосымшада БШК-ның қаржылық пайдасы және БШК ТМ-ның қаржылық пайдасы көрсетілмейді.

26. «Көрсеткіштер» деген бөлімде:

1. А бағанында жолдың реттік нөмірі көрсетіледі;
2. В бағанында осы Қағидалардың 33-тармағына сәйкес Қазақстан Республикасында салық салуға жататын резидент-салық төлеушіге кіріс төлейтін бейрезидент орналасқан елдің коды көрсетіледі;
3. С бағанында осы Қағидалардың 31-тармағы 2) тармақшасына сәйкес Салық кодексінің 322-338-баптарына сәйкес Қазақстан Республикасында салық салуға жататын, есепті салық кезеңінің ішінде шет мемлекетте резидент-салық төлеушіге есептелген кіріс түрінің коды көрсетіледі;

Егер резидент-салық төлеушіге есепті салық кезеңінде бір шет мемлекетте әртүрлі кіріс түрлері есептелген жағдайда, онда осы бағанда осындай шет мемлекеттердегі көздерден әрбір есептелген кіріс түрлері жеке көрсетіледі;

1. D бағанында осы Қағидалардың 32-тармағына сәйкес Е бағанында көрсетілген кірістің валюта коды көрсетіледі.

Егер есепті салық кезеңінде резидент-салық төлеуші кірістерді әртүрлі валютада есептеген жағдайда, онда осы бағанда әрбір валюта бойынша кіріс сомасы жеке көрсетіледі;

1. Е бағанында жеңілдікті салық салынатын мемлекеттердегі көздерден алған кірісті қоса алғанда, Салық кодексінің 322-338-баптарына сәйкес Қазақстан Республикасында салық салуға жататын, есепті салық кезеңінің ішінде шет мемлекеттегі көздерден резидент-салық төлеушіге есептелген кіріс сомасы шетел валютасында көрсетіледі.

Егер резидент-салық төлеушiге бiр шет мемлекетте бiрнеше көздерден бір валютада, бір кіріс түрін есептеген жағдайда, онда бұл бағанда осындай шет мемлекетте алынуға жататын осындай кіріс түрiнiң жалпы сомасы көрсетiледi;

1. F бағанында кірісі алынуға жататын күннен бастап, алдындағы соңғы жұмыс күні айқындалған валюта айырбастаудың нарықтық бағамы қолданыла отырып, ұлттық валютада қайта есептелген E бағанында көрсетілген кірістердің сомасы көрсетіледі;
2. G бағанында Салық кодексінің 359-бабының 1-тармағының ережелеріне сәйкес Қазақстан Республикасында ЖТС төлеу кезінде есепке жатқызылатын шет мемлекеттердің көздерінен алынатын табыстан есептелген шетелдік табыс салығының сомалары ұлттық валютада көрсетіледі;

Бұл ретте, шетелдік табыс салығының есепке жатқызылатын сомасының мөлшері мынадай сомалардың шамаларынан:

резидент-салық төлеуші Қазақстан Республикасының шегінен тыс жерлердегі көздерден алған кірістерден шет мемлекетте іс жүзінде төленген шетелдік табыс салығы сомасының;

Қазақстан Республикасының шегінен тыс жерлердегі көздерден алынған кірістерден Қазақстан Республикасының халықаралық шартының ережелеріне сәйкес шет мемлекетте төленуге жататын шетелдік табыс салығы сомасының;

Қазақстан Республикасында Салық кодексінің 320-бабында белгіленген мөлшерлеме бойынша есептелген, Қазақстан Республикасының шегінен тыс жерлердегі көздерден алынған кірістерден ЖТС сомасының ең азын білдіреді.

«2260» кіріс түрінің кодына сәйкес келетін F бағаны жолының қорытынды мәні 240.00.001 I А жолына көшіріледі;

«2140» кіріс түрінің кодына сәйкес келетін F бағаны жолының қорытынды мәні 240.00.001 II жолына көшіріледі;

Кіріс түрінің өзге кодына сәйкес келетін F бағаны жолдарының қорытынды мәні 240.00.002 I жолына көшіріледі.

G бағанының қорытынды мәні 240.00.009-жолына көшіріледі.

**5-тарау. Халықаралық шарттарға сәйкес салық салудан босатылуы тиіс кіріс – 240.03-нысанын толтыру бойынша түсіндірме**

27. Бұл нысан Салық кодексінің 2-бабы 5-тармағына және
666, 669-баптарына сәйкес Қазақстан Республикасы жасаған халықаралық шарттарға сәйкес салық салудан босатылуы тиіс кірісті айқындауға арналған.

28. «Көрсеткіштер» деген бөлімде:

1) А бағанында жолдың реттік нөмірі көрсетіледі;

2) В бағанында оған сәйкес кіріске қатысты Салық кодексінде белгіленген тәртіптен ерекше салық салу тәртібі белгіленген осы Қағидалардың 34-тармағына сәйкес халықаралық шарт түрінің коды көрсетіледі;

3) С бағанында халықаралық шарттың атауы көрсетіледі;

4) D бағанында осы Қағидалардың 33-тармағына сәйкес Қазақстан Республикасы халықаралық шарт жасасқан елдің коды көрсетіледі;

5) Е бағанында халықаралық шарт ережелеріне сәйкес салық салудан босатылуы тиіс кіріс көрсетіледі.

240.03-нысанының E бағанының қорытынды мәні 240.00.005 ІІ жолына көшіріледі.

**6-тарау. Бақыланатын шетелдік компанияның қаржылық пайдасына салық салу – 240.04-нысанын толтыру бойынша түсіндірме**

29. Бұл нысан БШК қаржылық пайдасының немесе БШК ТМ қаржылық пайдасының, есепке жатқызылуы тиіс БШК қаржылық пайдасынан немесе БШК ТМ қаржылық пайдасынан пайдаға салынатын салықтың, БШК кірісінен төлем көзінен ұсталған КТС-тың немесе Қазақстан Республикасындағы көздерден алынған, БШК-ның салық салынатын табысынан төленген КТС-тың сомалары туралы ақпаратты көрсетуге арналған.

Резидент-салық төлеушіде Салық кодексінің 296-бабының 2-тармағында айқындалған растайтын құжаттары болған кезде, осы қосымшада Салық кодексінің 340-бабының 2-тармағына сәйкес Қазақстан Республикасында салық салудан босатылуы тиіс БШК қаржылық пайдасы немесе БШК ТМ қаржылық пайдасы көрсетілмейді.

30. «БШК немесе БШК ТМ туралы ақпарат» деген бөлімде:

1. А бағанында жолдың реттік нөмірі көрсетіледі;
2. B бағанында әр БШК-ның немесе әр БШК ТМ-ның атауы көрсетіледі. БШК және БШК ТМ айқындау Салық кодексінің 294-бабында берілген;
3. С бағанында осы Қағидалардың 33-тармағына сәйкес БШК немесе БШК ТМ құрылған (инкорпорацияланған) елдің коды көрсетіледі;
4. D бағанында әр БШК немесе әр БШК ТМ құрылған (инкорпорацияланған) елдің мемлекеттік (салық) тіркеу нөмірі көрсетіледі. БШК-да немесе БШК ТМ-да екі тіркеу: мемлекеттік және салықтық тіркеу болған кезде, онда бұл бағанда салықтық тіркеу нөмірін көрсету қажет;
5. Е бағанында Салық кодексінің 294-бабына, 297-бабының 7-тармағына сәйкес айқындалатын резидент – салық төлеушінің дербес немесе бақыланатын тұлға (бақыланатын тұлғалар) арқылы БШК-дағы резидент – салық төлеушіні тікелей, жанама, конструктивті бақылауы немесе тікелей, жанама, конструктивті иелік етуі кезінде әр БШК-дағы резидент-салық төлеушіні бақылау немесе тікелей, жанама, конструктивті қатысу коэффициентінің жалпы мөлшері көрсетіледі;
6. F бағанында осы Қағидалардың 32-тармағына сәйкес G бағанында көрсетілген қаржылық пайда валютасының коды көрсетіледі;
7. G бағанында Салық кодексінің 340-бабының 1-тармағына,
297-бабының 2 және 3-тармақтарына сәйкес айқындалатын, әр БШК немесе әр БШК ТМ-ның салық салуға дейінгі қаржылық пайдасының оң шамасы шетелдік валютада көрсетіледі;
8. H бағанында резидент-салық төлеушіде Салық кодексінің
297-бабының 10-тармағында айқындалған растайтын құжаттар болған кезде, Салық кодексінің 340-бабының 3-тармағына сәйкес БШК-ның қаржылық пайдасынан немесе БШК ТМ-ның қаржылық пайдасынан жүргізілген азайтулар сомасы шетелдік валютада көрсетіледі.

Егер резидент-салық төлеуші Салық кодексінің 340-бабының 3-тармағын қолданбаған жағдайда, онда бұл бағанда «0» көрсетіледі;

1. I бағанында мынадай тәртіптердің бірімен айқындалатын, Қазақстан Республикасында салық салынуы тиіс қаржылық пайданың оң шамасы:

егер G бағанында көрсетілген қаржылық пайда Салық кодексінің
297-бабының 5-тармағына сәйкес түзетуге жатпаған жағдайда, G және Н бағандарының ((G бағаны – Н бағаны) х Е бағаны) арасындағы айырма ретінде анықталатын шамасы мен Е бағанының туындысы ретінде;

Салық кодексінің 297-бабының 5-тармағына сәйкес түзету коэффициенттерін қолдана отырып, осы тармақшаның екінші абзацына сәйкес айқындалған түзетілген шамасы мен Е бағанының туындысы ретінде шетелдік валютада көрсетіледі;

1. J бағанында І бағанында көрсетілген және Салық кодексінің
297-бабының 6-тармағына сәйкес ұлттық валютада қайта есептелген, Қазақстан Республикасында салық салынуы тиіс қаржылық пайданың оң шамасы көрсетіледі;
2. K бағанында резидент-салық төлеушіде Салық кодексінің
359-бабының 2-тармағында көрсетілген растайтын құжаттардың болу шарты кезінде, Салық кодексінің 359-бабының 2-тармағына сәйкес есепке жатқызылуға жататын пайда салығының сомасы ұлттық валютада көрсетіледі.

Осы бағанда мынадай:

Салық кодексінің 359-бабының 2-тармағына сәйкес (Салық кодексінің 294-бабының 4-тармағы 12) тармақшасының екінші абзацына сәйкес айқындалатын тиімді мөлшерлемені қолдана отырып) есептелген, салық салуға дейін БШК қаржылық пайдасына немесе салық салуға дейін БШК ТМ қаржылық пайдасына салынған пайда салығының;

Салық кодексінің 359-бабының 2-тармағына сәйкес (Салық кодексінің 294-бабының 4-тармағы 12) тармақшасының үшінші абзацына сәйкес айқындалатын тиімді мөлшерлемені қолдана отырып) есептелген, салық салуға дейін БШК қаржылық пайдасына немесе салық салуға дейін БШК ТМ қаржылық пайдасына салынған пайда салығының төленген сомасының ең аз шамалары көрсетіледі.

Бұл бағанда мынадай валюта айырбастаудың нарықтық бағамын қолдана отырып:

егер бұл бағанда осы тармақшаның үшінші абзацында көрсетілген пайда салығының сомасы көрсетілуі тиіс болған жағдайда - есепті кезең үшін валюта айырбастаудың орташа арифметикалық нарықтық бағамы;

егер бұл бағанда осы тармақшаның төртінші абзацында көрсетілген пайда салығының сомасы көрсетілуі тиіс болған жағдайда - шет мемлекетте осындай пайдаға салық төленген күнгі валюта айырбастаудың нарықтық бағамы ұлттық валютада қайта есептелген пайда салығының сомасы көрсетіледі

1. L бағанында БШК-ның Қазақстан Республикасындағы көздерден алған кірістері ұлттық валютада көрсетіледі;
2. M бағанында резидент – салық төлеушіде Салық кодексінің 358-бабы 6-тармағының үшінші бөлігінде көрсетілген растайтын құжаттардың болу шарты кезінде Салық кодексінің 358-бабы 6-тармағының 1) немесе 2) тармақшасына сәйкес шегерімге жатқызылуы тиіс L бағанында көрсетілген кірістен төлем көзінен ұсталған КТС сомасы ұлттық валютада көрсетіледі.

L, M бағандары резидент - салық төлеуші Салық кодексінің 358-бабының 6-тармағы 1) немесе 2) тармақшаларының ережелерін қолданған жағдайда ғана толтырылады.

J бағанының қорытынды мәні 240.00.003-жолына көшіріледі.

K бағанының қорытынды мәні 240.00.010-жолына көшіріледі.

M бағанының қорытынды мәні 240.00.011-жолына көшіріледі.

**7-тарау. Кірістердің, валюталардың, елдердің және халықаралық шарттардың түрлерінің кодтары**

31. Декларацияны толтыру кезінде кіріс түрлерінің мынадай кодтары пайдаланылады:

1) Қазақстан Республикасындағы көздерден алынатын кірістер:

1010 – Қазақстан Республикасының аумағында тауарларды өткізуден түсетін кіріс, сондай-ақ сыртқы сауда қызметін жүзеге асыру шеңберінде Қазақстан Республикасындағы, оның шегінен тыс жердегі тауарларды өткізуден түсетін кіріс;

1020 – Қазақстан Республикасының аумағында жұмыстарды орындаудан, қызметтер көрсетуден түсетін кіріс;

1030 – Қазақстан Республикасының шегінен тыс жерде басқарушылық, қаржылық, консультациялық, инжинирингтік, маркетингтік, аудиторлық, заң (соттарда, төрелікте немесе аралық сотта өкілдік ету және құқықтар мен заңды мүдделерді қорғау бойынша көрсетілетін қызметтерді, сондай-ақ нотариаттық көрсетілетін қызметтерді қоспағанда) қызметтерін көрсетуден түсетін кіріс;

1040 – Қазақстан Республикасы Қаржы министрінің 2018 жылғы
8 ақпандағы № 142 бұйрығымен бекітілген (Нормативтік құқықтық актілерді мемлекеттік тіркеу тізілімінде № 16404 болып тіркелген) (бұдан әрі –
№ 142 бұйрық), жеңілдікті салық салынатын мемлекеттер, тізбеге енгізілген жеңілдікті салық салынатын мемлекетте тiркелген тұлғаның жұмыстардың, қызметтердің нақты орындалған, көрсетiлген жерiне қарамастан, оларды орындаудан, көрсетуден түсетiн кірістері, сондай-ақ Салық кодексінің
644-бабында белгiленген өзге де кірістер;

1050-мынадай шарттардың бірін орындаған кезде алынған аванс (алдын ала төлем) бойынша міндеттемелер түріндегі шет мемлекетте тіркелген тұлғаның кірістері:

аванс (алдын ала төлем) төленген күннен бастап екі жылдық кезең өткен соң резидент емес қанағаттандырмаған);

егер осы тармақшада өзгеше көзделмесе, авансты (алдын ала төлемді) төлеген күннен бастап екі жылдық кезең өткенге дейін авансты (алдын ала төлемді) Төлеген тұлға таратылған кезде резидент емес таратудың салық есептілігін ұсыну күніне қанағаттандырмаған;

1060-өткізу кезіндегі құн өсімінен түсетін кірістер:

«Жылжымайтын мүлікке құқықтарды мемлекеттік тіркеу туралы»
2007 жылғы 26 шілдедегі Қазақстан Республикасының Заңына
(бұдан әрі – Мемлекеттік тіркеу туралы заң) сәйкес құқықтары немесе мәмілелері мемлекеттік тіркелуге жататын, Қазақстан Республикасының аумағындағы жылжымайтын мүлікке құқықтарды немесе ол бойынша мәмілелерді мемлекеттік тіркеуге);

Мемлекеттік тіркеу туралы заңына сәйкес мемлекеттік тіркеуге жататын Қазақстан Республикасының аумағындағы мүлік;

резидент шығарған бағалы қағаздарды, сондай-ақ Қазақстан Республикасында орналасқан резидент заңды тұлғаның, консорциумның жарғылық капиталына қатысу үлестерін қоса отырып, Қазақстан Республикасының аумағында;

егер бейрезидент заңды тұлғаның осындай акциялары, қатысу үлестері немесе активтері құнының 50 (елу) және одан да көп пайызын Қазақстан Республикасындағы мүлік құраса, бейрезидент шығарған акциялардың, сондай-ақ бейрезидент заңды тұлғаның, консорциумның жарғылық капиталына қатысу үлестерінің;

1070 – талап ету құқығын басқаға берген бейрезидент үшін – Қазақстан Республикасында қызметін тұрақты мекеме арқылы жүзеге асыратын резидентке немесе бейрезидент-заңды тұлғаға борышты талап ету құқықтарын басқаға беруден түсетін кіріс;

1080 – талап ету құқығын сатып алатын бейрезидент үшін – Қазақстан Республикасында қызметін тұрақты мекеме арқылы жүзеге асыратын резиденттен немесе бейрезидент-заңды тұлғадан борышты талап ету құқықтарын сатып алу кезінде талап ету құқықтарын басқаға беруден түсетін кіріс;

1090 – бұрын негізсіз ұстап қалған айыппұлдардың бюджетке қайтарылғандарынан басқа, тұрақсыздық айыбы (айыппұл, өсімпұл) және басқа да санкция түрлері түріндегі кіріс;

1100 - резидент-заңды тұлғадан, сондай-ақ Қазақстан Республикасының заңдарына сәйкес құрылған инвестициялық пай қорларынан алынатын дивидендтер түріндегі кіріс;

1110 – борыштық бағалы қағаздар бойынша сыйақыларды қоспағанда, сыйақылар түріндегі кіріс;

1120 - эмитенттен алынатын борыштық бағалы қағаздар бойынша сыйақылар түріндегі кіріс;

1130 – роялти түріндегі кіріс;

1140 – қаржы лизингінен басқа, Қазақстан Республикасында орналасқан немесе орналасатын мүлікті мүліктік жалдауға (жалға) беруден түсетін кіріс;

1150 – Қазақстан Республикасындағы жылжымайтын мүліктен алынатын кіріс;

1160 – Қазақстан Республикасында туындайтын тәуекелдерді сақтандыру немесе қайта сақтандыру шарттары бойынша төленетін сақтандыру сыйлықақылары түріндегі кіріс;

1170 – халықаралық тасымалдау жөніндегі қызметтерді көрсетуден түсетін кіріс;

1180 – теңіз тасымалы шартында (келісімшартында) көзделген сталиялық уақыттан тыс тиеу-түсіру операциялары кезінде кеменің бос тұрып қалғаны үшін төлем түріндегі кіріс;

1190 – Қазақстан Республикасының аумағындағы құбыржолдарды, электр беру желілерін, талшықты-оптикалық байланыс желілерін пайдаланудан алынатын кіріс;

1200 – жұмыс беруші болып табылатын резидентпен немесе бейрезидентпен жасалған еңбек келісімшарты (келісімі, келісімшарты) бойынша бейрезидент-жеке тұлғаның Қазақстан Республикасындағы қызметінен түсетін кірістері;

1210-еңбекші көшіп келушіге берілген рұқсат негізінде 2015 жылғы
23 қарашадағы Қазақстан Республикасының Еңбек кодексіне сәйкес жасалған еңбек шарты бойынша еңбекші көшіп келуші-бейрезиденттің табысы;

1220 – резидентке қатысты өздеріне жүктелген басқарушылық міндеттерді орындауға байланысты, мұндай міндеттерді нақты орындайтын жеріне қарамастан, басшының гонорары және (немесе) басқару органының (директорлар кеңесінің немесе өзге де органның) мүшелеріне аталған адамдар алатын өзге де төлемдер;

1230 – жұмыс берушілер болып табылатын резидент немесе бейрезидент Қазақстан Республикасында тұруына байланысты бейрезидент-жеке тұлғаға төлейтін үстемеақылар;

1240 – бейрезидент-жеке тұлғаның жұмыс берушіден алынған материалдық пайда түріндегі Қазақстан Республикасындағы қызметінен түсетін кірісі;

1250 – бейрезидент-жеке тұлғаның жұмыс беруші болып табылмайтын тұлғадан алған материалдық пайда түріндегі кірісі;

1260 – резидент-жинақтаушы зейнетақы қоры жүзеге асыратын зейнетақы төлемдері;

1270 – театр, кино, радио, телевизия әртісінің, музыканттың, суретшінің, спортшының және өзге де бейрезидент-жеке тұлғаның Қазақстан Республикасындағы мәдениет саласындағы қызметтен түсетін кірісі;

1280 – ұтыс түріндегі кіріс;

1290 – Қазақстан Республикасында тәуелсіз жеке (кәсіби) қызметтер көрсетуден түсетін кіріс;

1300 – бейрезидент-жеке тұлғаның резидент-жеке тұлғадан өтеусіз алған мүлкін қоспағанда, өтеусіз алынған немесе мұраға қалған мүлік, оның ішінде жұмыстар, көрсетілетін қызметтер түріндегі кіріс;

1310 – туынды қаржы құралдары бойынша кіріс;

1320 – сенімгерлік басқару құрылтайшысы болып табылатын бейрезидент үшін Қазақстан Республикасында салықтық міндеттемені орындау жүктелмеген резидентке мүлікті сенімгерлік басқаруға беруден алынған кіріс;

1330 – ислам банкінде орналастырылған инвестициялық депозит бойынша кіріс;

1340 – міндеттемені есептен шығарудан кірістер;

1350 – Қазақстан Республикасындағы күмәнді міндеттемелер бойынша кірістер;

1360 – резиденттен алынатын, сақтандыру, қайта сақтандыру шарттары бойынша сақтандыру, қайта сақтандыру ұйымдары құрған сақтандыру резервтерін азайтудан кірістер;

1370 – Қазақстан Республикасында кәсіпкерлік қызметті шектеуге немесе тоқтатуға келісім бергені үшін кірістер;

1380 – Қазақстан Республикасында тіркелген активтердің шығып қалуынан түскен кірістер;

1390 – Қазақстан Республикасында табиғи ресурстарды геологиялық зерделеуге және өндіруге дайындық жұмыстарына арналған шығыстарды, сондай-ақ жер қойнауын пайдаланушылардың басқа да шығыстарын түзетуден түсетін кірістер;

1400 – Қазақстан Республикасында кен орындарын әзірлеу салдарын жою қорына аударымдар сомасының кен орындарын әзірлеу салдарын жою жөніндегі іс жүзіндегі шығыстар сомасынан асып кетуінен түсетін кірістер;

1410 – Қазақстан Республикасында резиденттен бұрын жүргізілген шегерімдер бойынша алынған өтемақылар;

1420 – халықаралық қаржылық есептілік стандарттарына және «Бухгалтерлiк есеп пен қаржылық есептiлiк туралы» 2007 жылғы 28 ақпандағы Қазақстан Республикасы Заңының (бұдан әрі – Бухгалтиерлік есеп туралы заң) талаптарына сәйкес айқындалған оң бағамдық айырма сомасының теріс бағамдық айырма сомасынан асып кетуі;

1430 – Қазақстан Республикасында әлеуметтік сала объектілерін пайдалану кезінде шығындардан кірістердің асып кетуі;

1440 – Қазақстан Республикасында мүліктік кешен ретінде кәсіпорынды сатудан түскен кірістер;

1450 – Қазақстан Республикасында сенімгерлікпен басқару шарты бойынша сенімгерлікпен басқару құрылтайшысы не сенімгерлікпен басқару туындаудың өзге де жағдайларында пайда алушы алған (алуға тиіс) мүлікті сенімгерлікпен басқарудан кірістері;

1460 – резиденттен алынатын, лицензия негізінде банктер мен банк операцияларының жекелеген түрлерін жүзеге асыратын ұйымдар жасаған провизиялардың мөлшерін азайтудан кірістер;

1470 – Қазақстан Республикасындағы кəсіпкерлік қызметтің нәтижесінде туындайтын басқа да кірістер;

2) Қазақстан Республикасының шегінен тыс жерлердегі көздерден алынатын кірістер:

2010 – Қазақстан Республикасының шегінен тыс жерде орналасқан тауарларды шет мемлекетте өткізуден түсетін кірістер;

2020 – Қазақстан Республикасының шегінен тыс жерде жұмыстарды орындаудан, қызметтерді көрсетуден түскен кірістер;

2030 – бейрезидентке Қазақстан Республикасының шегінен тыс жерде басқарушылық, қаржылық (тәуекелдерді сақтандыру немесе қайта сақтандыру бойынша қызмет көрсетулерді қоспағанда), консультациялық, аудиторлық, заң (өкілдік және соттарда және алқалық органдарда мүдделерді қорғау бойынша қызметтерді, сондай-ақ нотариалды қызметтерді қоспағанда) қызметтерін көрсетуден түскен кірістер;

2040 – № 142 бұйрығымен бекітілген салық салуда жеңілдігі бар мемлекетте тіркелген бейрезиденттен резидент алатын осындай мемлекетте жұмыстарды орындаудан, қызметтерді көрсетуден, тауарларды сатудан түскен табыстар, сондай-ақ өзге де табыстар;

2050 – Қазақстан Республикасының шегінен тыс жерде бірлескен қызметті жүзеге асырудан түскен кірістер;

2060-өткізу кезіндегі құн өсімінен түсетін кірістер:

Қазақстан Республикасынан тыс жерлердегі мүлік;

резидент емес шығарған бағалы қағаздарды;

резидент емес-заңды тұлғадағы, Қазақстан Республикасының шегінен тыс орналасқан консорциумдағы қатысу үлестерін өткізу;

резидент емес шығарған акцияларды өткізу;

2070 – талап ету құқығын берген салық төлеуші үшін бейрезиденттен қарызды талап ету құқықтарын басқаға беруден кірістер;

2080 – талап ету құқығын сатып алған салық төлеуші үшін бейрезиденттен қарызды талап ету құқықтарын басқаға беруден кірістер;

2090 – бұрын негізсіз ұстап қалған айыппұлдардың бюджетке қайтарылғандарынан басқа, тұрақсыздық айыбы (айыппұл, өсімпұл) және басқа да санкция түрлері түріндегі кіріс;

2100 – бейрезидент-заңды тұлғадан түсетін дивидендтер түріндегі кірістер;

2110 – бейрезиденттен алынған борыштық бағалы қағаздар бойынша сыйақыларды қоспағанда, сыйақылар түріндегі кірістер;

2120 – бейрезидент-эмитенттен алынған борыштық бағалы қағаздар бойынша сыйақылар түріндегі кірістер;

2130 – бейрезиденттен алынған роялти түріндегі кірістер;

2140 – Қазақстан Республикасының шегінен тыс жерде орналасқан мүлікті жалға беруден түскен кірістер;

2150 – қаржы лизингінен басқа, Қазақстан Республикасының шегінен тыс жерде орналасқан жылжымайтын мүліктен алынатын кірістер;

2160 – Қазақстан Республикасының шегінен тыс жерде туындайтын тәуекелдерді сақтандыру немесе қайта сақтандыру шарттары бойынша төленетін сақтандыру сыйлықақылары түріндегі кірістер;

2170 – бейрезиденттен алынатын, халықаралық тасымалдарда көліктік қызмет көрсетуден түскен кірістер;

2180 – бейрезиденттен алынған теңіз тасымалы шартында (келісімшартында) көзделген сталиялық уақыттан тыс тиеу-түсіру операциялары кезінде кеменің бос тұрып қалғаны үшін төлем түріндегі кіріс;

2190 – Қазақстан Республикасының шегінен тыс жерлерде орналасқан құбыржолдарды, электр беру желілерін, талшықты-оптикалық байланыс желілерін пайдаланудан алынатын кірістер;

2200 – жұмыс беруші болып табылатын бейрезидентпен жасалған еңбек келісімшарты (келісімшарты) бойынша резидент-жеке тұлғаның Қазақстан Республикасының шегінен тыс жерлердегі қызметінен түсетін кірістері;

2210 – еңбекші көшіп келушіге рұқсаттың негізінде шет мемлекеттің еңбек заңнамасына сәйкес жасалған еңбек шарты бойынша резидент-еңбекші көшіп келушінің кірісі;

2220 – бейрезидентке қатысты өздерiне жүктелген басқарушылық мiндеттердi орындауға байланысты, мұндай міндеттерді нақты орындайтын жеріне қарамастан, басшының гонорарлары және (немесе) басқару органының (директорлар кеңесiнiң немесе өзге де органның) мүшелерi алатын өзге де төлемдер;

2230 – жұмыс берушілер болып табылатын бейрезидент Қазақстан Республикасының шегінен тыс жерлерде тұруына байланысты бейрезидент-жеке тұлғаға төлейтін үстемеақылар;

2240 – жұмыс берушілер болып табылатын резидент Қазақстан Республикасының шегінен тыс жерлерде тұруына байланысты резидент-жеке тұлғаға төлейтін үстемеақылар;

2250 – резидент-жеке тұлғаның бейрезидент жұмыс берушіден алынған материалдық пайда түріндегі Қазақстан Республикасындағы қызметінен түсетін кірісі;

2260 – бейрезидент-жинақтаушы зейнетақы қоры жүзеге асыратын зейнетақы төлемдері;

2270 – қалай және кімге төлем жүргізілетініне қарамастан, театр, кино, радио, телевизия әртісінің, музыканттың, суретшінің, спортшының және өзге де резидент-жеке тұлғаның Қазақстан Республикасының шегінен тыс жерлерде мәдениет, өнер және спорт саласындағы қызметтен түсетін кірісі;

2280 – бейрезидент төлеген ұтыстар;

2290-нысанасы есепті салық кезеңінде шетелдік көздерден алынған немесе алынуға жататын қызметтерді көрсету, жұмыстарды орындау, оның ішінде Қазақстан Республикасынан тыс жерлерде тәуелсіз жеке (кәсіптік) қызметтерді көрсетуден болатын азаматтық-құқықтық сипаттағы шарттар бойынша кірістер;

2300 – резидент-жеке тұлғаның бейрезидент-жеке тұлғадан өтеусіз алған мүлкін қоспағанда, Қазақстан Республикасының шегінен тыс жерлерде орналасқан, оның iшiнде жұмыстарды, көрсетiлетiн қызметтердi өтеусiз алған немесе мұрагерлiк түрiндегi кірісі;

2310 – туынды қаржы құралдары бойынша кірістер;

2320 – сенімгерлік басқару құрылтайшысы болып табылатын резидент үшін Қазақстан Республикасының шегінен тыс жерлерде салықтық міндеттемені орындау жүктелмеген бейрезидентке мүлікті сенімгерлік басқаруға беруден алынған кіріс;

2330 – бейрезидент-ислам банкінде орналастырылған инвестициялық депозит бойынша кіріс;

2340 – мiндеттемелердi есептен шығарудан түсетiн кіріс;

2350 – Қазақстан Республикасының шегінен тыс жерлерде шеккен күмәнді міндеттемелер бойынша кірістер;

2360 – бейрезиденттен алынған сақтандыру, қайта сақтандыру ұйымдары сақтандыру, қайта сақтандыру шарттары бойынша құрған сақтандыру резервтерін төмендетуден түсетін кірістер;

2370 – Қазақстан Республикасының шегінен тыс жерлерде кәсіпкерлік қызметті шектеуге немесе тоқтатуға келісім бергені үшін кірістер;

2380 – Қазақстан Республикасының шегінен тыс жерлерде тіркелген активтердің шығып қалуынан түскен кірістер;

2400 – Қазақстан Республикасының шегінен тыс жерлерде кен орындарын әзірлеу салдарын жою қорына аударымдар сомасының кен орындарын әзірлеу салдарын жою жөніндегі іс жүзіндегі шығыстар сомасынан асып кетуінен түсетін кірістер;

2410 – Қазақстан Республикасының шегінен тыс жерлерде бейрезиденттен бұрын жүргізілген шегерімдер бойынша алынған өтемақылар;

2420 – халықаралық қаржылық есептілік стандарттарына және Бухгалтерлік есеп туралы заңның талаптарына сәйкес айқындалған оң бағамдық айырма сомасының теріс бағамдық айырма сомасынан асып кетуі;

2430 – Қазақстан Республикасының шегінен тыс жерлерде әлеуметтік сала объектілерін пайдалану кезінде шығындардан кірістердің асып кетуі;

2440 – Қазақстан Республикасының шегінен тыс жерлерде мүліктік кешен ретінде кәсіпорынды сатудан түскен кірістер;

2450 – Қазақстан Республикасының шегінен тыс жерлерде сенімгерлікпен басқару шарты бойынша сенімгерлікпен басқару құрылтайшысы не сенімгерлікпен басқару туындаудың өзге де жағдайларында пайда алушы алған (алуға тиіс) мүлікті сенімгерлікпен басқарудан түскен таза кіріс;

2460-бейрезиденттен алынатын стипендия түріндегі кірістер;

2470-есепті салық кезеңінде шетелдік көздерден алынған, оның ішінде Қазақстан Республикасынан тыс жерлерде кәсіпкерлік қызмет нәтижесінде туындайтын басқа да кірістер.

32. Валюта кодын толтыру кезінде «Кеден декларацияларын толтыру үшін пайдаланылатын жіктеуіштер туралы» Кеден одағы Комиссиясының
2010 жылғы 20 қыркүйектегі № 378 шешімімен (бұдан әрі – Кок № 378 шешімі) бекітілген 23 «Валюталар жіктеуіші» қосымшасына сәйкес валюталарды кодтау пайдаланылады.

33. Ел кодын толтыру кезінде «Кедендік декларацияларды толтыру үшін пайдаланылатын жіктеуіштер туралы» Кеден одағы комиссиясының
2010 жылғы 20 қыркүйектегі № 378 шешімімен бекітілген «Әлем елдерінің жіктеуіші» деген 22-қосымшасына сәйкес № 142 бұйрығымен бекітілген тізбеге енгізілген жеңілдетілген салық салуы бар мемлекеттерден басқа, елдердің кодтауын пайдалану қажет. № 142 бұйрығымен бекітілген тізбеге енгізілген жеңілдетілген салық салуы бар мемлекеттер үшін ел кодын толтырған кезде елдің коды ретінде, № 142 бұйрыққа сәйкес осындай мемлекеттердің реттік нөмірін пайдаланылады. Өз аумағында салық салуда жеңілдігі бар әкімшілік аумақтық бірліктері бар мемлекеттер үшін осы мемлекеттің реттік нөмірі ел коды болып есептеледі.

34. Декларацияны толтыру кезінде халықаралық шарт (келісім) түрлерінің мынадай кодталуы пайдаланылады:

01 – Табыс пен капиталға қосарланған салық салуды болдырмау және салық төлеуден жалтаруға жол бермеу туралы конвенция;

02 – Ислам Даму Банкінің құрылтай шарты;

03 – Орталық Азия аймақтық экологиялық орталығы жұмысының жағдайлары жөніндегі келісім;

04 – Азия Даму Банкінің құрылтай шарты;

05 – Жаңа Үкіметтік ғимараттың құрылысы жобасына грантты пайдалану бойынша келісім;

06 – Қаржылық ынтымақтастық туралы келісім;

07 – Өзара түсіністік туралы меморандум;

08 – Континентаралық баллистикалық ракеталардың шахталық ұшыру қондырғыларын, апатты жағдайлардың салдарын жоюға және ядролық қарудың таралуына жол бермеуге қатысты келісім;

09 – Халықаралық Қайта құру және Даму банкінің келісімі;

10 – Халықаралық валюталық қордың келісімі;

11 – Халықаралық қаржылық корпорацияның келісімі;

12 – Инвестициялық дауларды реттеу жөніндегі конвенция;

13 – Еуропалық Қайта құру және Даму банкін құру туралы келісім;

14 – Дипломатиялық қатынастар туралы Вена конвенциясы;

15 – Орталық Азия университетін құру жөніндегі шарт;

16 – Инвестициялар кепілдігінің көп жақты агенттігін құру туралы;

17 – «Нұр-Мүбәрак» ислам мәдениетінің Египет университеті туралы келісім;

18 – Әуе қатынасы туралы келісім;

19 – Қазақстан Республикасына «Агросервистік қызметті қолдау» жобасын дайындауға арналған Халықаралық Қайта Құру және Даму Банкінің грантын беру туралы келісім;

20 – «Қазақстан Республикасында ауылдық елді мекендерді сумен жабдықтау» жобасын жүзеге асыру үшін Жапония Yкіметінің грантын тарту туралы ноталар алмасу нысанындағы келісім;

21 – Еуразиялық экономикалық қоғамдастықтың артықшылықтары мен иммунитеттері туралы конвенция;

22 – Азия Инфрақұрылымдық Инвестициялар Банкінің келісімі;

23 – өзге де халықаралық шарттар (келісімдер, конвенциялар).